待漏入閣書事奉贈元九學士閣老
作者：白居易
朝代：唐

paragraphs: 衙排宣政仗，門啓紫宸關。
彩筆停書命，花甎趂立班。
稀星點銀礫，殘月墮金環。
暗漏猶傳水，明河漸下山。
從東分地色，向北仰天顏。
碧縷爐煙直，紅垂佩尾閑。
綸闈慚並入，翰苑忝先攀。
笑我青袍故，饒君茜綬殷。
詩仙歸洞裏，酒病滯人間。
好去鴛鸞侶，沖天便不還。